Diari Oficial de la Generalitat Valenciana


Sumari del DOGV 149, del 01-03-1984 (1984/802729)

DECRET 20/1984, de 20 de febrer, del Consell de la Generalitat Valenciana, pel qual es modifica la denominació de Direccions Generals de la Conselleria de Cultura, Educació i Ciència, llurs funcions i la composició orgànica.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/02/20/20/dof/vci/html**

### Dades del document

Número de DOGV
:   149

Data del DOGV
:   01-03-1984

Secció del DOGV
:   DISPOSICIONS GENERALS

Número del document
:   1984/802729


Data del document
:   20-02-1984

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 20/1984, de 20 de febrer, del Consell de la Generalitat Valenciana, pel qual es modifica la denominació de Direccions Generals de la Conselleria de Cultura, Educació i Ciència, llurs funcions i composició orgànica.  
Pel Decret 120/1983, de 10 d'octubre (DOGV de 20 d'octubre), s'aprovà l'estructura orgànica de la Conselleria de Cultura, Educació i Ciència.   
L'assumpció de competències en matèria de cultura amb posterioritat a aquesta norma, així com l'exercici en aquella mateixa àrea d'actuació de les que anteriorment s'ostentaven, imposen la necessitat de procedir a un repartiment més adequat d'aquelles competències entre els Centres Directius de la Conselleria de Cultura, Educació i Ciència, cosa que comporta alhora el canvi de denominació i la composició orgànica.   
En atenció a aquests motius, i a proposta de l'Honorable Conseller de Cultura, Educació i Ciència, amb la deliberació prèvia del Consell de la Generalitat Valenciana en la reunió del dia 20 de febrer de 1984,   
DECRETE:   
Article primer  
1. La Direcció General de Promoció Cultural de la Conselleria de Cultura, Educació i Ciència passa a denominar-se Direcció General de Cultura, i en constitueix el Centre Directiu que, sota la superior direcció del Conseller, programa i executa la política i exerceix les competències en matèria del Llibre, Arxius i Biblioteques, Música, Teatre i Dansa, Cinematografia i Audiovisuals i, en general, totes les matèries o els aspectes que abaste la promoció i difusió cultural.   
2. Correspon a la Direcció General de Cultura l'exercici de les funcions següents:   
-La difusió i l'extensió de la cultura per tots els àmbits i sectors de la Comunitat Valenciana i, en especial, la d'aquelles manifestacions que més s'identifiquen i contribuesquen a la recuperació de la personalitat pròpia.   
-La cura, conservació, classificació i publicació dels arxius dels municipis i d'altres entitats públiques que formen part del patrimoni històric valencià.   
-L'exercici de les competències assumides pel Consell de la Generalitat Valenciana en matèria de llibres, biblioteques i hemeroteques.   
-La promoció de totes les activitats i manifestacions de caràcter cultural que es desplegaren en l'àmbit de la Comunitat Valenciana, llur protecció i facilitat en les ajudes que aquestes necessiten.   
-La promoció i el foment de la producció cultural, així com el registre, la classificació i la protecció dels béns que en constitueixen la infrastructura a la Comunitat Valenciana.   
-L'inventari i la coordinació de les entitats i associacions culturals i artístiques, la promoció i l'ajuda.   
3. Per al desenvolupament d'aquestes funcions, la Direcció General de Cultura s'estructura en els serveis següents:   
1) Servei del Llibre, Arxiu i Biblioteques.   
2) Servei de Música, Teatre i Cinematografia.   
3) Servei de Promoció Cultural, i   
4) Secretaria de Coordinació.   
Article segon  
1. La Direcció General d'Activitats Artístiques de la Conselleria de Cultura, Educació i Ciència passa a denominar-se Direcció General del Patrimoni Artístic i en constitueix el Centre Directiu que, sota la superior direcció del Conseller, programa i executa la política i exerceix les competències en matèria del Patrimoni Artístic (Arquitectònic, Arqueològic i Moble), Arts Plàstiques, Museus i d'altres Centres de Dipòsit Artístic.   
2. Corresponen a la Direcció General del Patrimoni Artístic les funcions següents:   
-La conservació, defensa i restauració del Patrimoni Artístic de la Comunitat Valenciana.   
L'adquisició, adequació, ajudes i manteniment dels museus transferits o que en un futur passen a dependre o siguen gestionats per la Generalitat Valenciana, i,   
-La promoció de les Arts Plàstiques a la Comunitat Valenciana.   
3. Per al desenvolupament de les funcions esmentades en el número anterior, la Direcció General del Patrimoni Artístic s'estructura en els serveis següents:   
1) Servei de Patrimoni Artístic.   
2) Servei de Museus, i   
3) Secretaria de Coordinació.   
DISPOSICIO DEROGATORIA  
Queden derogats els articles 6é i 7é del Decret 120/1983, de 10 d'octubre, del Consell de la Generalitat Valenciana, així com, en general, totes les disposicions d'igual o menor rang que s'oposen al que estableix aquest Decret.   
DISPOSICIONS FINALS  
Primera  
El Conseller de Cultura, Educació i Ciència queda autoritzat per a l'adopció de totes les disposicions reglamentàries i d'altres resolucions necessàries per a l'aplicació i el desenvolupament del que disposa aquest Decret.   
Segona  
Aquest Decret entrarà en vigor el mateix dia de la publicació al Diari Oficial de la Generalitat Valenciana.   
València, a 20 de febrer de 1984.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI